CELEX: 32011R1229
Language: sl
Date: 2011-11-16 00:00:00
Title: Uredba (EU) št. 1229/2011 Evropskega parlamenta in Sveta z dne 16. novembra 2011 o razveljavitvi določenih zastarelih aktov Sveta s področja skupne kmetijske politike

8.12.2011   
            
            
               SL
            
            
               Uradni list Evropske unije
            
            
               L 326/18
            
         UREDBA (EU) št. 1229/2011 EVROPSKEGA PARLAMENTA IN SVETA
   z dne 16. novembra 2011
   o razveljavitvi določenih zastarelih aktov Sveta s področja skupne kmetijske politike
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije, zlasti prvega odstavka člena 42 in člena 43(2) Pogodbe,
   ob upoštevanju Akta o pristopu iz leta 1979, zlasti člena 60, člena 61(5) in člena 72(1) Akta,
   ob upoštevanju Akta o pristopu iz leta 1985, zlasti člena 234(3) Akta,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega ekonomsko-socialnega odbora (1),
   v skladu z rednim zakonodajnim postopkom in zahtevo soglasja Sveta iz člena 234(3) Akta o pristopu iz leta 1985 (2),
   ob upoštevanju naslednjega:
   
               (1)
            
            
               Izboljšanje preglednosti prava Unije je bistveni del strategije institucij Unije za boljšo pripravo zakonodaje. Zato je primerno razveljaviti tiste akte zakonodaje, ki nimajo več dejanskega učinka.
            
         
               (2)
            
            
               Številne uredbe na področju skupne kmetijske politike so zastarele, vendar uradno še veljajo.
            
         
               (3)
            
            
               Uredba Sveta (EGS) št. 2052/69 z dne 17. oktobra 1969 o financiranju izdatkov za izvajanje Konvencije o pomoči v hrani s strani Skupnosti (3) nima učinka, saj so njeno vsebino povzeli poznejši akti.
            
         
               (4)
            
            
               Uredba Sveta (EGS) št. 1467/70 z dne 20. julija 1970 o določitvi nekaterih splošnih pravil za intervencije na trgu surovega tobaka (4) nima učinka zaradi poznejših reform sektorja tobaka po letu 1992.
            
         
               (5)
            
            
               Uredba Sveta (EGS) št. 3279/75 z dne 16. decembra 1975 o poenotenju režimov, ki jih uporabljajo posamezne države članice za uvoz živih dreves in drugih rastlin, čebulic, korenin in podobnega, rezanega cvetja in okrasnega listja iz držav nečlanic (5) nima učinka, saj so njeno vsebino povzeli poznejši akti.
            
         
               (6)
            
            
               Z Uredbo Sveta (EGS) št. 1078/77 z dne 17. maja 1977 o uvedbi sistema premij za ne-trženje mleka in mlečnih proizvodov ter za preoblikovanje čred za proizvodnjo mleka (6) so bili uvedeni ukrepi, ki so se uporabljali do leta 1981 in zato nima učinka.
            
         
               (7)
            
            
               Z Uredbo Sveta (EGS) št. 1853/78 z dne 25. julija 1978 o določitvi splošnih pravil v zvezi s posebnimi ukrepi za ricinusovo seme (7) so bili uvedeni ukrepi za uporabo Uredbe Sveta (EGS) št. 2874/77 z dne 19. decembra 1977 o posebnih ukrepih za ricinusovo seme (8), ki je prenehala veljati 30. septembra 1984 in zato nima učinka.
            
         
               (8)
            
            
               Uredba Sveta (EGS) št. 2580/78 z dne 31. oktobra 1978, ki podaljšuje tržno leto 1977/78 za oljčno olje, določa posebne ukrepe za ta sektor in spreminja Uredbo (EGS) št. 878/77 o menjalnih tečajih, ki se uporabljajo v kmetijstvu (9), se je nanašala le na tržni leti 1977/1978 in 1978/1979 ter zato nima učinka.
            
         
               (9)
            
            
               Uredba Sveta (EGS) št. 1/81 z dne 1. januarja 1981 o določitvi splošnih pravilih za sistem pristopnih kompenzacijskih zneskov za žitarice (10) je bila predvidena za uporabo v prehodnem obdobju po pristopu Grčije k Evropskim skupnostim in zato nima učinka.
            
         
               (10)
            
            
               Uredba Sveta (EGS) št. 1946/81 z dne 30. junija 1981 o omejitvi investicijske pomoči za proizvodnjo mleka (11) nima učinka, saj so njeno vsebino povzeli poznejši akti.
            
         
               (11)
            
            
               Z Uredbo Sveta (EGS) št. 2989/82 z dne 9. novembra 1982 o odobritvi pomoči za porabo masla na Danskem, v Grčiji, Italiji in Luksemburgu (12) so bili uvedeni začasni ukrepi in zato nima učinka.
            
         
               (12)
            
            
               Uredba Sveta (EGS) št. 3033/83 z dne 26. oktobra 1983 o odpravi „pristopnih“ kompenzacijskih zneskov za likerska vina (13) je bila predvidena za uporabo v prehodnem obdobju po pristopu Grčije k Skupnostim in zato nima učinka.
            
         
               (13)
            
            
               Uredba Sveta (EGS) št. 564/84 z dne 1. marca 1984 o ukinitvi pomoči za naložbe na področju proizvodnje mleka (14) se je nanašala na leto 1984 in zato nima učinka.
            
         
               (14)
            
            
               Z Uredbo Sveta (EGS) št. 2997/87 z dne 22. septembra 1987 o določitvi višine pomoči proizvajalcem hmelja za letino v letu 1986 in posebnih ukrepov za nekatere pridelovalne regije (15) je bil uveden poseben ukrep, ki se je uporabljal do leta 1995 in zato nima učinka.
            
         
               (15)
            
            
               Z Uredbo Sveta (EGS) št. 1441/88 z dne 24. maja 1988 o spremembi Uredbe (EGS) št. 822/87 o skupni ureditvi trga za vino (16) je Svet dobil pooblastilo, da prilagodi nekatere prehodne določbe, pogojene s pristopom Portugalske Evropskim skupnostim in zato nima učinka.
            
         
               (16)
            
            
               Z Uredbo Sveta (EGS) št. 1720/91 z dne 13. junija 1991 o spremembi Uredbe št. 136/66/EGS o vzpostavitvi skupne ureditve trga za olja in masti (17) je bilo uvedenih več izjemnih ukrepov za skupno ureditev trga za olja in masti, ki so se uporabljali do 30. junija 1992 in zato nima učinka.
            
         
               (17)
            
            
               Z Uredbo Sveta (EGS) št. 740/93 z dne 17. marca 1993 o nadomestilu Skupnosti za dokončno prenehanje proizvodnje mleka na Portugalskem (18) je bil uveden poseben ukrep, ki se je izvajal do leta 1996 in zato nima učinka.
            
         
               (18)
            
            
               Uredba Sveta (EGS) št. 741/93 z dne 17. marca 1993 o uporabi skupne intervencijske cene za oljčno olje na Portugalskem (19) je bila predvidena za uporabo v prehodnem obdobju po pristopu Portugalske k Skupnostim in zato nima učinka.
            
         
               (19)
            
            
               Uredba Sveta (EGS) št. 744/93 z dne 17. marca 1993 o določitvi splošnih pravil za uporabo dodatnega trgovinskega mehanizma za dobavo pridelkov, razen sadja in zelenjave, na Portugalsko (20) se je nanašala na uporabo Uredbe Sveta (EGS) št. 3817/92 z dne 28. decembra 1992 o določitvi splošnih pravilih za uporabo dodatnega trgovinskega mehanizma za uvoz pridelkov, razen sadja in zelenjave, v Španijo (21), ki je bila pozneje razveljavljena in zato nima učinka.
            
         
               (20)
            
            
               Uredba Sveta (ES) št. 2443/96 z dne 17. decembra 1996 o določitvi dodatnih ukrepov za neposredno dohodkovno podporo rejcem ali za sektor govejega in telečjega mesa (22) se je nanašala le na leto 1997 in zato nima učinka.
            
         
               (21)
            
            
               Z Uredbo Sveta (ES) št. 2200/97 z dne 30. oktobra 1997 o izboljšanju proizvodnje jabolk, hrušk, breskev in nektarin v Skupnosti (23) se je uvedla posebna premija za tržno leto 1997/1998 in zato nima učinka.
            
         
               (22)
            
            
               Z Uredbo Sveta (ES) št. 2330/98 z dne 22. oktobra 1998 o ponudbi za odškodnino določenim proizvajalcem mleka in mlečnih proizvodov, začasno omejenih pri opravljanju njihove dejavnosti (24) je bil uveden poseben začasen ukrep in zato nima učinka.
            
         
               (23)
            
            
               Z Uredbo Sveta (ES) št. 2800/98 z dne 15. decembra 1998 o prehodnih ukrepih, ki se uporabljajo v okviru skupne kmetijske politike zaradi uvedbe evra (25) se je določil samo prehodni ukrep in zato nima učinka.
            
         
               (24)
            
            
               Z Uredbo Sveta (ES) št. 2802/98 z dne 17. decembra 1998 o programu za dobavo kmetijskih proizvodov Ruski federaciji (26) se je določil enkratni ukrep in zato nima učinka.
            
         
               (25)
            
            
               Uredba Sveta (ES) št. 660/1999 z dne 22. marca 1999 o spremembi Uredbe (EGS) št. 2075/92 in določitvi premij in jamstvenih pragov za tobak v listih po skupinah sort in državah članicah za letine 1999, 2000 in 2001 (27) se je nanašala na letine 1999, 2000 in 2001 ter zato nima učinka.
            
         
               (26)
            
            
               Uredba Sveta (ES) št. 546/2002 z dne 25. marca 2002 o določitvi premij in jamstvenih pragov za tobak v listih po skupinah sort in državah članicah za letine 2002, 2003 in 2004 ter o spremembi Uredbe (EGS) št. 2075/92 (28) se je nanašala le na letine 2002, 2003, 2004 in 2005 ter zato nima učinka.
            
         
               (27)
            
            
               Z Uredbo Sveta (ES) št. 527/2003 z dne 17. marca 2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999 (29) se je uvedla izjema, ki se je uporabljala samo do 31. decembra 2008 in zato nima učinka.
            
         
               (28)
            
            
               Zaradi pravne varnosti in jasnosti bi bilo treba navedene zastarele uredbe razveljaviti –
            
         SPREJELA NASLEDNJO UREDBO:
   Člen 1
   1.   Uredbe (EGS) št. 2052/69, (EGS) št. 1467/70, (EGS) št. 3279/75, (EGS) št. 1078/77, (EGS) št. 1853/78, (EGS) št. 2580/78, (EGS) št. 1/81, (EGS) št. 1946/81, (EGS) št. 2989/82, (EGS) št. 3033/83, (EGS) št. 564/84, (EGS) št. 2997/87, (EGS) št. 1441/88, (EGS) št. 1720/91, (EGS) št. 740/93, (EGS) št. 741/93, (EGS) št. 744/93, (ES) št. 2443/96, (ES) št. 2200/97, (ES) št. 2330/98, (ES) št. 2800/98, (ES) št. 2802/98, (ES) št. 660/1999, (ES) št. 546/2002 in (ES) št. 527/2003 se razveljavijo.
   2.   Razveljavitev aktov iz odstavka 1 ne vpliva na veljavnost:
   
               (a)
            
            
               aktov Unije, sprejetih na podlagi aktov iz odstavka 1, in
            
         
               (b)
            
            
               sprememb, sprejetih z akti iz odstavka 1 k drugim aktom Unije, ki niso bili razveljavljeni s to uredbo.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Strasbourgu, 16. novembra 2011
      
         
            Za Evropski parlament
         
         
            Predsednik
         
         J. BUZEK
      
      
         
            Za Svet
         
         
            Predsednik
         
         W. SZCZUKA
      
   
   
      (1)  UL C 107, 6.4.2011, str. 72.
   
      (2)  Stališče Evropskega parlamenta z dne 13. septembra 2011 (še ni objavljeno v Uradnem listu) in odločitev Sveta z dne 20. oktobra 2011.
   
      (3)  UL L 263, 21.10.1969, str. 6.
   
      (4)  UL L 164, 27.7.1970, str. 32.
   
      (5)  UL L 326, 18.12.1975, str. 1.
   
      (6)  UL L 131, 26.5.1977, str. 1.
   
      (7)  UL L 212, 2.8.1978, str. 1.
   
      (8)  UL L 332, 24.12.1977, str. 1.
   
      (9)  UL L 309, 1.11.1978, str. 13.
   
      (10)  UL L 1, 1.1.1981, str. 1.
   
      (11)  UL L 197, 20.7.1981, str. 32.
   
      (12)  UL L 314, 10.11.1982, str. 25.
   
      (13)  UL L 297, 29.10.1983, str. 1.
   
      (14)  UL L 61, 2.3.1984, str. 34.
   
      (15)  UL L 284, 7.10.1987, str. 19.
   
      (16)  UL L 132, 28.5.1988, str. 1.
   
      (17)  UL L 162, 26.6.1991, str. 27.
   
      (18)  UL L 77, 31.3.1993, str. 5.
   
      (19)  UL L 77, 31.3.1993, str. 7.
   
      (20)  UL L 77, 31.3.1993, str. 11.
   
      (21)  UL L 387, 31.12.1992, str. 12.
   
      (22)  UL L 333, 21.12.1996, str. 2.
   
      (23)  UL L 303, 6.11.1997, str. 3.
   
      (24)  UL L 291, 30.10.1998, str. 4.
   
      (25)  UL L 349, 24.12.1998, str. 8.
   
      (26)  UL L 349, 24.12.1998, str. 12.
   
      (27)  UL L 83, 27.3.1999, str. 10.
   
      (28)  UL L 84, 28.3.2002, str. 4.
   
      (29)  UL L 78, 25.3.2003, str. 1.